cyanic-selkie/wikianc huggingface dataset:
Svake mennesker (Prima Vera)
Originalen har samme tittel og ble utgitt med Jannicke i 1981. Teksten budskap er at folk som drikker alkohol og røyker, går under betegnelsen «svake mennesker» siden man da tilkjennegir at man ikke tør å være seg selv. I Jannickes musikkvideo, ser man Lava som kompgruppe fra den tiden Marius Müller var med i gruppa. Samme musikere ble benyttet i Prima Veras versjon.
Prima Vera har laget en jazz-utgave av «Svake mennesker» og teksten som er uforandret i forhold til originalen, blir formidlet av Jahn Teigen. Han spiller rollen som vokalisten Kannicke, og synger med tilgjort sløv stemme. I VHS videoen Uten en rød tråd er det en musikkvideo til Prima Veras versjon. Her både røyker og drikker Teigen mens han mimer etter sangen. Publikumet i videoen røyker og drikker også. Tom Mathisen er konferansierer både i starten og mot slutten. Han ønsker alle velkommen til «Balla Jazzhus» og introduserer husorkesteret Harry Worried's Quartet.
Sangen ble også utgitt januar 1994 på Absolute Prima Vera), og i juni 1999 på Prima Vera Show (bonus-CD).
Myanmars delstater og regioner
Myanmar (også kjent som Burma) er delt inn i 21 administrative enheter. Disse kalles:
Regionene ble kalt divisjoner frem til august 2010, og fem av dem har navn etter regionens hovedstad. Ayeyarwady og Tanintharyi er de som ikke har det. Forskjellen på delstater og regioner er i hovedsak at i regionene er burmanerne i majoritet, mens andre folkegrupper er majoriteten i delstatene.
Yangon-regionen er mest og tettest befolket, mens det bor færrest i staten Kayah. Staten Shan er størst i utstrekning, mens regionen Yangon er minst.
Stater, regioner og unionsterritorier
Det er syv stater, syv regioner og ett unionsterritorium.
Selvadministrerende soner og divisjoner
Det er fem selvadministrerende soner og én selvadministrerende divisjon i Myanmar. Ofte er det folkeslag som administrerer disse områdene. Geografisk ligger de inne i en delstat eller region, og ikke som en egen enhet.
The Masters Tournament 1949
The Masters Tournament 1949 ble arrangert på Augusta National Golf Club i Augusta, Georgia i USA i 1949.
Estela Riley
Estela Riley (født 14. juli 1969) er en panamansk judoka.
Hun representerte Panama under Sommer-OL 2000 i Sydney, der hun ble utslått i første runde.
Sentrum skole (Vadsø)
Sentrum skole var en norsk offentlig grunnskole i Vadsø kommune, Finnmark fylke. Den hadde 250 elever i 12 skoleklasser, disse var fordelt på klassetrinn fra femte til syvende. Skolen ble ledet av rektor Marianne Fjellheim. Den ble tatt i bruk som skole for siste gang i 2014.
I 2017 vedtok kommunestyret i Vadsø å bygge om skolen til et flerbruks kulturhus. Dette er i dag Nobile flerbrukshus, som blant annet rommer kultursal, kulturskolen og Vadsø kino.
Madeleine Egle
Madeleine Egle (født 21. august 1998 i Rinn) er en østerriksk aker som har bronse i singel fra Vinter-OL for ungdom 2016 på Lillehammer som fremste internasjonale meritt.
Hun tok bronse i Vinter-OL 2018.
Under Vinter-OL 2022 i Beijing, ble hun nummer 4 i singel og tok sølv i stafett.
Idrettskarriere
Egle deltok i junior-VM i aking 2014 i Igls i Østerrike, der hun kom på 25.-plass i singel. Hun deltok i ett renn i verdenscupen for junior, og kom der på 12.-plass.
I verdenscupen i aking for junior 2014/15 vant hun ett av rennene, i Winterberg, og kom på 4.-plass sammenlagt. Hun deltok i junior-VM i aking 2015 på Lillehammer, og kom på 4.-plass i singel.
Hun vant det østerrikske juniormesterskapet i 2015.
Kaan Kigen Özbilen
Kaan Kigen Özbilen (født 15. januar 1986) er en kenyanskfødt tyrkisk friidrettsutøver som konkurrerer i maraton.
Han representerte Tyrkia under Sommer-OL 2016 i Rio de Janeiro, der han ble nummer 17 i maratonløpet.
Kapp Arktis
Kapp Arktis (Мыс Арктический – Mys Arktitsjeskij) er det nordligste punktet på øygruppa Severnaja Zemlja i Krasnojarsk kraj i Russland. Neset strekker seg ut mot Nordishavet fra Molotovbreen på nordspissen av Komsomoletsøya. Det ligger bare 990,7 kilometer fra Nordpolen, og er ofte utgangspunkt for ekspedisjoner mot polpunktet.
Kapp Arktis er imidlertid ikke det nordligste punktet i Russland, som er Kapp Fligely på Rudolføya på øygruppa Frans Josefs land. Det nordligste punktet på det asiatiske fastlandet er Kapp Tsjeljuskin på Tajmyrhalvøya, 430 kilometer sør-sørøst for Kapp Arktis. Kapp Arktis danner også grensen mellom Karahavet i vest, Laptevhavet i øst og Nordishavet i nord.
Kapp Arktis ble oppdaget under Vilkitskij-ekspedisjonen i 1913, og fikk navnet Kapp Zjokhov etter navnet til vakthavende betjent. I mai 1931 ble Severnaja Zemlja kartlagt av ekspedisjonen til Usjakov og Urvantsev, og neset ble da kalt Kapp Molotov, etter Formann for folkekommissærenes råd i Sovjetunionen, Vjatsjeslav Molotov. På slutten av 1950-tallet fikk den det politisk nøytrale navnet Kapp Arktis.
Kinntanna
Kinntanna er en markant fjelltopp i Drygalskifjella i Dronning Maud Land. Den ligger i den østre delen av Fenriskjeften, fire kilometer sør for Ulvetanna og to kilometer nord for Holtanna.
Området ble flyfotografert og undersøkt under den norske antarktisekspedisjonen 1956–60. Dette dannet grunnlag for utarbeidelse av kart over området, og i samme forbindelse ble fjellet navngitt.
Magnus Matningsdal
Magnus Arvid Matningsdal (født 29. september 1951 i Hå i Rogaland) er en norsk jurist som var dommer i Norges Høyesterett fra 1997 til 2021.
Han var professor ved Universitetet i Bergen fra 1987 til 1989 og deretter professor II frem til 1997. Han var dommer ved Jæren sorenskriverembete fra 1989 til 1996 og førstelagmann i Gulating lagmannsrett fra 1996 til 1997. Ved fakultetet i Bergen har han innehatt flere verv, og underviste i strafferett og straffeprosess.
Matningsdal tiltrådte som dommer i Høyesterett 11. august 1997, og tok første dissens allerede få dager senere. Siden den tid har han fremstått som en av de strengeste dommerne i Høyesterett i straffeutmålingssaker. Matningsdal fratrådte som dommer i Høyesterett 1. oktober 2021.
Forfatterskap
Han har også et betydelig forfatterskap, hovedsakelig innen strafferett og straffeprosess. Blant disse er en videreføring av Johs. Andenæs' standardverk innen strafferett, Alminnelig strafferett (sammen med Georg Fredrik Rieber-Mohn). Han er også medredaktør og bidragsyter til Straffelovkommentaren, et trebindsverk med omfattende kommentarer til samtlige bestemmelser i straffeloven.
Som medlem av Straffelovkommisjonen (som har utbarbeidet forslag til ny straffelov) var han med på å legge frem utredningene NOU 1989:11 Straffansvar for foretak og NOU 1992:23 Ny straffelov – alminnelige bestemmelser. Han var også medlem av Inndragningsutvalget som la frem utredningen NOU 1996:21 Mer effektiv inndragning av vinning.
Fritz Moen-saken
Privatetterforsker Tore Sandberg anmeldte de tre høyesterettsdommerne Matningsdal, Karin Maria Bruzelius og Eilert Stang Lund i 2006. Sandberg anmeldte dommerne for å få vurdert om de tre hadde gjort seg skyldig i grov uforstand i tjenesten da de vurderte gjenopptakelsesbegjæringen av sakene mot Fritz Moen. En enstemmig kontrollkomité på Stortinget bestemte den 5. februar 2008 å åpne sak for å vurdere om de tre høyesterettsdommerne skulle stilles for riksrett i etterkant av justismordet. Den 8. mai samme år besluttet et flertall i komiteen at det ikke var grunnlag for å gå til riksrettssak.
Kumejima (Okayama)
Kumejima (久米島町, Kumejima-chō`, Okinawa: Kumijima) er en by i Shimajiridistriktet i prefekturet Okayama, Japan. Byen består av øyene Kumejima, Ojima, Ohajima, Torishima og Iōtorishima, hvorav Kumejiva og Ojima er befolket.
Per 2014 hadde byen en estimert befolkning på 8,228 og en folketetthet på 131 personer per km². Arealet er 63.50 km².
Verdenscupen i hurtigløp på skøyter – 500 meter menn
Verdenscupen i hurtigløp på skøyter – 500 meter menn er en av konkurranse-øvelsene som organiseres av International Skating Union. Den ble introdusert som en av de opprinnelige konkurranseøvelsene i verdenscupen i sesongen 1985/86.
Sammenlagttabell
Oppdatert etter sesongen 2021/22.
Løpere i kursiv er fortsatt aktive.
Ladislaus Postumus
Ladislaus Postumus (født 22. februar 1440 i Komorn, død 23. november 1457 i Praha) av huset Habsburg var hertug av Østerrike og konge av Böhmen fra 1440 og konge av Ungarn fra 1444. Han ble født etter farens død og ble derfor kalt Ladislaus Postumus, eller Vladislav Postumus (tsjekkisk Ladislav Pohrobek; ungarsk Utószülött László).
Ladislaus ble født i Komárom, som sønn av kong Albrecht II av det tysk-romerske rike og Elisabeth av Luxembourg datter av keiser Sigismund av huset Luxembourg.
Mens Østerrike og Böhmen godtok ham som sin hersker ved fødselen vraket den ungarske høyadelen barnekongen, og valgte isteden kong Władysław III av Polen til ungarsk konge som Vladislav I. Ladislaus' mor stjal den ungarske kronen og hindret dermed at Vladislav ble kronet i Székesfehérvár, slik tradisjonen krevde.
Etter Vladislavs trolige død i slaget ved Jalowaz i 1444 valgte den ungarske adelen Ladislaus til konge, med János Hunyadi som riksstyrer, mens Georg av Podiebrad ble tsjekkisk regent.
Kongens siste år var preget av strid med familien Hunyadi etter János' død. Ladislaus døde i Praha i 1457, 18 år gammel, trolig av leukemi.
JydskeVestkysten
JydskeVestkysten (forkortet JV) er en dansk avis som kommer ut i Sydjylland og Sønderjylland. Avisen hadde et opplag på 54 458 i 2012. Hovedredaksjonen ligger i Esbjerg, men den kommer ut i ni byer som alle har sine lokale seksjon. De ni byene er Esbjerg, Varde, Kolding, Haderslev, Aabenraa, Sønderborg, Tønder, Vejen og Billund.
Avisen ble grunnlagt i januar 1991 etter en sammenslåing av avisene Jydske Tidende og Vestkysten.
Nina Ring Aamundsen
Nina Ring Aamundsen (født 2. oktober 1945) er en norsk forfatter.
Langfosstunnelen
Langfosstunnelen er en 726 meter lang vegtunnel på europavei 134 i Etne kommune i Vestland.
Trümmerfilm
Trümmerfilm («ruinfilm») var en retning innen tysk film i årene rett etter andre verdenskrig. Filmene skildret og diskuterte situasjonen i etterkrigstidens Tyskland og den siste fase av Nazityskland. Filmene utspiller seg helst i bymiljø og har en stil inspirert av dokumentarfilm.
De ble laget av regissører som Wolfgang Staudte, Kurt Maetzig og Helmut Käutner, som søkte nye uttrykksmåter samtidig som de stod under oppsikt av okkupasjonsmaktene. Staudtes Die Mörder sind unter uns fra 1946 ble definerende for retningen. Den hadde premiere i oktober 1946 i den sovjetiske okkupasjonssonen i Belrin.
Samoa under Sommer-OL for ungdom 2010
Samoa deltok under Sommer-OL for ungdom 2010 fra 14. til 26. august 2010 i Singapore. Troppen bestod av tre utøvere.
Trümmerfilm
Trümmerfilm opphørte som en strømning omkring 1950, da andre filmuttrykk overtok.
Strømningen har både estetiske og tematiske berøringspunkter med italiensk neorealisme, med eksempler som Roberto Rossellinis Rom – åpen by fra 1945. Trümmerfilm har i litteraturen motstykket Trümmerliteratur.
Referanser
<References />
RAI Amsterdam
RAI Amsterdam (engelsk: RAI Amsterdam Exhibition and Convention Centre) er et kongressenter og messeområde i Amsterdam i Nederland. Senteret åpnet i 1961 og er et av Nederlands travleste og mest brukte messe- og utstillingskomplekser. Senteret består av 22 konferansesaler, 11 utstillingshaller og har en samlet bruksområde på 87,000 kvadratmeter. Den største salen har plass til 12,900 publikummere. Komplekset har også en konsertsal og et underjordisk parkeringshus med plass til 3000 biler. Siden åpningen i 1961 har over RAI Amsterdam hatt over 100 millioner besøkende.
Historie
RAI Amsterdam har historie tilbake til 1893, da flere nederlandske sykkelprodusenter stiftet Vereniging 'De Rijwiel-Industrie' (Foreningen Sykkelindustrien). Bakgrunnen for etableringen var at sykkelprodusentene ønsket sitt eget utstillingssenter for sykler. Tidligere hadde produsentene reist rundt på ulike messer for å promotere sine produkter, og utstillingskostnadene begynte å bli for høye for produsentene. Den første årlige sykkelutstillingen fant sted i 1895, i Paleis voor Volksvlijt i Amsterdam. Frem mot første verdenskrig ble det arrangert ytterligere elleve utstillinger av sykler, motorsykler og biler.
Utover i 1890-årene begynte flere produsenter også å lage automobiler, og i 1900 skiftet foreningen navn til Vereniging 'De Rijwiel- en Automobiel-Industrie' – forkortet RAI. På grunn av plassmangel i Paleis voor Volksvlijt, åpnet RAI i 1922 sin egen utstillingsbygning i Ferdinand Bolstraat i Amsterdam. De neste 39 årene var denne bygningen, Oude RAI (gamle RAI), foreningens hovedkontor. Utover i 1920-årene ble senteret utvidet til 13,000 kvadratmeter, og besøkstallene vokste.
Etter andre verdenskrig fortsatte utstillingssenteret å vokse, og det åpnet dørene for andre bransjer og organisasjoner. I 1956 inngikk RAI et samarbeid med Amsterdam kommune og etablerte et nytt selskap med samme navn. I 1961 åpnet RAI et nytt senter – Europahallen – på Europaplein i det sørlige Amsterdam, og et privat underselskap ble etablert for å drifte senteret.
Vesthallen sto ferdig i 1963, og et eget konferansesenter fulgte i 1965. Siden fortsatte senteret å vokse med flere nye saler, haller og møterom. Etter den siste store utvidingen i 1993 hadde utstillingskomplekset 11 saler, 22 konferanserom og 7 spisesteder.
Senteret i dag
Etter 2000 har RAI Amsterdam vokst til å bli Nederlands største utstillings- og messesenter. Siden åpningen har over 100 millioner mennesker besøkt senteret, og årlig ligger besøkstallet på over 2 millioner besøkende. I 2015 ble Europahallen utpekt til et nederlandsk Rijksmonument.
Et flerbrukshus, Amtrium, åpnet i 2015, og et underjordisk parkeringshus fulgte i 2016. I 2019 åpner senterets første hotell.
Adriana Dos Santos Nascimento
Adriana Dos Santos Nascimento (født 11. april 1976) er en brasiliansk terrengsyklist.
Per Magne Aadnanes
Per Magne Aadnanes (født 13. mai 1944) er en norsk idéhistoriker og sakprosaforfatter, som er professor ved Høgskulen i Volda.
Aadnanes har magistergrad i idéhistorie (1975) og dr. philos.-grad (1996), begge deler fra Universitetet i Oslo. Han har vært høgskolelektor og førsteamanuensis ved Høgskolen i Finnmark, Stord lærarhøgskule og Volda lærarhøgskule. Fra 1997 er han professor i systematisk teologi ved Høgskulen i Volda. Aadnanes har gitt ut flere bøker om livssyn, kristendom og religion.
Sirma skole
Sirma skole (nordsamisk Sirpmá skuvla) er en samisk/norsk offentlig grunnskole som ligger i Sirma i Tana kommune, Finnmark fylke. Den har 9 elever, disse er fordelt på klassetrinn fra første til syvende.
Skolen ledes av rektor Sonja Guttorm.
Ungarn under Vinter-OL 1924
Ungarn under Vinter-OL 1924. Fire sportsutøvere fra Ungarn deltok i to sporter, langrenn og kombinert, under Vinter-OL 1924 i Chamonix. Ungarn vant ikke noen medaljer.
Bobsleigh
Firerbob (startet ikke)
Østslaviske språk
De østslaviske språk består av 4 (SIL)-språk og dialekter talt i Øst-Europa; denne språkgruppen er en del av den slaviske språkfamilien. Denne listen består av de enkelte språkene:
Andreas Widhölzl
Andreas Widhölzl (født 14. oktober 1976 i St. Johann in Tirol) er en tidligere østerriksk skihopper, som for øyeblikket er hovedtrener for det østerrikske hopplandslaget.
I sesongen 1999/2000 kom han på andreplass, og to ganger (sesongene 1997/98 og 2002/03) har han kommet på tredjeplass i verdenscupen i hopp. Han vant Hoppuka i 1999-/2000-sesongen. I OL i 1998 tok han bronse i normalbakken, og i VM på ski 2005 var han med på å ta gull for Østerrike i lagkonkurransen i normalbakken.
I OL 2006 i Torino var han med på å sikre østerriksk gull i laghoppingen.
Widhölzl har to andreplasser fra VM i skiflyging, i 2000 og 2006.
Han mistet plassen på det østerrikske laget før sesongen 07/08, og fikk den ikke tilbake til tross for stor suksess i Kontinentalcupen. Han la opp etter 2007/08-sesongen etter dårlig helse, og at han ikke kvalifiserte seg til det første rennet i Planica.
Andreas Widhölzl er oppvokst i Fieberbrunn, Tirol, og representerte skiklubben der. Han bor nå i Mieming, Tirol sammen med sin kone og deres tre barn.
Høsten 2009 gav Andreas Widhölzl ut selvbiografien Mein Höhenflug. Forordet til biografien er skevet av den tyske hoppstjernen Martin Schmitt.
I slutten av november 2020 ble han smittet av COVID-19 sammen med Philipp Aschenwald og Gregor Schlierenzauer i etterkant av rennene i Wisła, og hele laget ble satt i karantene da de ankom Kuusamo. Som følge av dette sendte det østerrikske skiforbundet seks utøvere fra deres B-landslag som ble trent av den tidligere skihopperen Florian Liegl.
Freddie Prinze jr.
Freddie James Prinze jr. (født 8. mars 1976 i Los Angeles i California) er en amerikansk skuespiller og sønn av komiker Freddie Prinze.
Prinze ble kjent som skuespiller på slutten av 1990-tallet og tidlig på 2000-tallet, etter å hatt hovedrollen i flere kjente Hollywood-produksjoner som hovedsakelig var rettet mot tenåringspublikum. Noen av disse filmene er I Know What You Did Last Summer (1997) og oppfølgeren, I Still Know What You Did Last Summer (1998), samt She's All That (fra 1999), Summer Catch (2001) og Scooby-Doo (2002) og oppfølgeren Scooby-Doo 2 - Monstre på frifot fra 2004. Samt filmen Kaos i Eventyrland fra 2007.
Prinze har også hatt flere store og små roller i mange forskjellige TV-serier, blant annet komiserien Friends og 24. Han var også et tidligere medlem av World Wrestling Entertainments kreative team, det han var ansatt som forfatter.
Prinze giftet seg med skuespillerinnen Sarah Michelle Gellar den 1. september 2002 i Puerto Vallarta i Jalisco i sørvest i Mexico. Paret hadde møtt hverandre flere år tidligere, under produksjonen av filmen I Know What You Did Last Summer som kom ut i 1997, og offisielt begynte de å gå ut i 2000. Det ble rapportert av People Magazine at Prinze og hans kone fikk datteren Charlotte Grace Prinze, den 19. september 2009. I september 2012 fikk de sønnen Rocky James Prinze.
Orthoconchoecia
Orthoconchoecia er en slekt innenfor familien Halocyprididae - som igjen er den ene av to familier av underordenen Halocypridina, ordenen Halocyprida innenfor gruppen Myodocopa, en gruppe muslingkreps som er små krepsdyr.
Gruppen har 5-7 arter. Individene er små og lever i saltvann. For artenes morfologi og kjennetegn, se artikkelen om familien Halocyprididae.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life:, mens detaljene, slektene og artene her følger WoRMS-databasen.
Forbordsfjelltunnelen
Forbordsfjelltunnelen er en fremtidig tunnel gjennom Forbordsfjellet i Trøndelag. Tunnelen vil bli ca. 6,1 km lang og vil gå på E6 fra Holan i Skatval til Langsteindalen.
Byggestart var 23. februar 2022, og tunnelen skal etter planen være ferdigstilt i 2027. Traseen vil bli lagt utenom det ulykkesbelastede Langsteinområdet, uten muligheter for omkjøring, og vil resultere i en halvering av kjøretid på strekningen Åsen–Stjørdal. Tunnelen vil bestå av fire kjørefelt fordelt på to løp, og hastigheten vil bli satt til 110 km/t.
Utbygger er Nye Veier AS.
Politisk vedtak
Tunnelen ble vedtatt bygget av Stortinget våren 2018 som en del av utbyggingen av E6 på strekningen Ranheim–Åsen i kommunene Trondheim, Malvik, Stjørdal og Levanger i Trøndelag. Vedtaket ble fattet med 90 mot ni stemmer; Sosialistisk Venstreparti, Miljøpartiet De Grønne og Rødt stemte imot.
The Masters Tournament 1948
The Masters Tournament 1948 ble arrangert på Augusta National Golf Club i Augusta, Georgia i USA i 1948.
Adriana Angeles
Adriana Angeles (født 19. januar 1979) er en meksikansk judoka.
Hun representerte Mexico under Sommer-OL 2000 i Sydney, der hun ble utslått i åttendedelsfinalen.
Adriana Rojas
Adriana Rojas (født 28. juli 1984) er en costaricansk terrengsyklist.
With a Little Bit of Luck
«With a Little Bit of Luck» er en populær amerikansk sang skrevet av Alan Jay Lerner og Frederick Loewe, skrevet for stykket My Fair Lady i 1956. Denne ble sunget av Stanley Holloway både på scenen og i filminnspillingen.
Den blir sunget av Elizas far Alfred og handler om en liste av hverdagssituasjoner som en befinner seg i, og et ønske om å slippe lett unna med litt flaks vil ens skjebne endre seg, følgelig å unngå ansvar. Sangen blir tradisjonelt sunget på dyp cockneyaksent.
Risør Træmassefabrikk
Risør Træmassefabrikk ble etablert i Risør i 1923. Det meste av tremasseproduksjonen gikk til eksport. Fabrikken var i mange år byens største bedrift med opp til 300 ansatte. Virksomheten ble lagt ned i 1978, da konkurransen i markedet ble hardere og driften ikke lengre var økonomisk forsvarlig.
Arkivet
Arkivet etter Risør Træmassefabrikk befinner seg på Kuben i Arendal.
Maskinsjef
Maskinsjef (engelsk: chief engineer) er den overordnede maskinoffiseren som har ansvar for ett skips mekaniske framdrift og for drift og vedlikehold av mekaniske og elektriske installasjoner om bord. Dersom maskinsjefen blir ute av stand til å ivareta sine plikter overtar førstemaskinisten ansvaret.
Utdanning i Norge
Det er to måter å ta utdannelsen på:
Okshola
Okshola er en grotte i Fauske kommune i Nordland. Den er det nest lengste sammenhengende hulesystemet i Norge, etter Tjoarvekrajgge i Sørfold kommune, med en samla passasjelengde på 9,5 km. Det største dypet i hulen er 300 meter.
Røyrdalstunnelen
Røyrdalstunnelen er en veitunnel i Rogaland, langs fylkesvei 450 i Gjesdal kommune. Den er 722 meter lang.
«Bani Thani»
«Bani Thani» er en indisk maleri fra Kishangarh-skolen innen maleri. Det har blitt kalt Indias «Mona Lisa». Maleriets modell, Bani Thani, var en sanger og poet i Kishangarh i regjeringstiden til kong Savant Singh (1748–1764).
Trollmann med bil
Trollmann med bil er et musikkalbum med The Teddybears, utgitt i 2013.
Chuck (TV-serie)
Chuck er en amerikansk action- og komiserie som gikk på NBC fra 2007 til 2012. Serien handler om Chuck Bartowski, en datanerd, som lever et kjedelig liv. Helt uforvarende laster han ned stjålne statshemmeligheter til hjernen sin, og dermed blir hans liv snudd på hodet.
Bakgrunn
Chuck Bartowski (Zachary Levi) er en datanerd uten spesielt gode sosiale egenskaper på noen-og-tjue år som arbeider som en dataekspert på det lokale Buy More (en parodi på kjeden Best Buy), sammen med sin beste venn Morgan Grimes (Joshua Gomez). Chucks søster Ellie (Sarah Lancaster) er en doktor som konstant prøver å passe på broren sin, og hjelpe han med å finne en kjæreste. Hun er forlovet med Devon «Captain Awesome» Woodcomb (Ryan McPartlin), som også er en doktor. På kvelden på sin bursdagsfest mottar Chuck en e-post fra sin tidligere Stanford University hybelkompis og venn, Bryce Larkin (Matthew Bomer), som nå er en CIA agent på flukt fra sitt eget byrå. Når Chuck åpner e-posten, blir hele databasen til den amerikanske regjeringen, en supercomputer med navnet «Intersect» – lastet ned i hjernen hans. Både National Security Agency (NSA) og Central Intelligence Agency (CIA) ønsker etterretningen returnert til seg og sender hver sin agent;— John Casey (Adam Baldwin) og Sarah Walker (Yvonne Strahovski) — for å hente dataene.
Siden disken med informasjonen ble stjålet av Bryce og ødelagt da han flyktet, og siden Chuck opplever glimt av informasjon fra databasen, som blir aktivert av visse hendelser (slik som ansikter, våpen, klokker og andre ting), blir han tvunget til å bruke denne til å hjelpe regjeringen med å bekjempe kriminelle og internasjonale terrorister. For å beskytte sin nye kunnskap fra familie og venner, for å holde de sikre, blir Casey og Walker tvunget til å etablere en ustødig allianse og hemmelige identiter (Walker blir Chucks kjæreste (de blir sammen på ordentlig senere i serien) og tar en jobb på en lokal restaurant nær Buy More (først Wienerlicious, så Orange Orange i sesong 2) mens Casey får seg en jobb ved Buy More), dog med samme mål, å beskytte Chuck for enhver pris..
I sesong 3 dukker Daniel Shaw (Brandon Routh) opp som skal hjelpe Team Bartowski med å bekjempe The Ring ettersom han mistenker at lederen for The Ring står bak mordet på hans kone Evelyn Shaw. Shaw finner fort interesse for Sarah noe som gjør Chuck sjalu og han innleder et forhold til Hannah (Kristin Kreuk). Chuck består «red test» og blir dermed en ekte spion (selv om det viser seg at Casey stod bak mordet Chuck måtte utføre). Shaw finner ut at Sarah stod bak mordet på hans kone (Sarahs red test) og slutter seg til «The Ring» og prøver å drepe Sarah. Chuck og Casey finner ut av dette og dukker tidsnok opp til å unngå at Shaw dreper Sarah. Sarah våkner på hotellet og finner ut at Shaw er død og at Chuck drepte han (Shaw ble reddet av The Ring), men Sarah skjønner at han gjorde det for å redde henne og de innleder et skikkelig forhold med velsignelse fra General Beckman. Shaw og The Ring dreper faren til Chuck, Steven J Bartowski (Scott Bakula) og prøver å overta CIA. Teamet lykkes i å hindre Shaw og The Ring i å ødelegge CIA og det hele ender i ett oppgjør på Buy More som ender med at Shaw blir slått ut og sendt i fengsel. Buy More eksploderer og Jeff og Lester blir raskt pekt ut som de skyldige selv om det egentlig var Morgan som mistet detonatoren som utløste eksplosjonen.
I sesong 4 forlover Chuck og Sarah seg og gifter seg. Chucks mor Mary dukker opp etter å ha vært borte i 20 år.
Priser og nominasjoner
Listen under er ikke komplett, se Internet Movie Database – Awards for Chuck
Andre priser
People's Choice Awards, USA
American Cinema Editors, USA
Laura Moise
Laura Moise (født 11. oktober 1976) er en rumensk judoka.
Hun representerte Romania under Sommer-OL 2000 i Sydney, der hun ble utslått i åttendedelsfinalen.
Septer
Et septer eller scepter (fra gresk skeptron, «stav») er en utsmykket stav som blir brukt som verdighetstegn av myndighetspersoner, særlig monarker. Ofte er et septer del av riksregalier. Septere er kjent siden oldtiden. De er gjerne av et edelt metall og har innsatte edelstener og andre ornamenter.
Mikronesiaføderasjonen under Sommer-OL for ungdom 2010
Mikronesiaføderasjonen deltok under Sommer-OL for ungdom 2010 fra 14. til 26. august 2010 i Singapore. Troppen bestod av tre utøvere.
Septer
Liknende stavformede verdighetstegn
Andre staver brukt som verdighetstegn, er for eksempel bispestaver, marskalkstaver, militære kommandostaver og seremonielle staver brukt av herolder og andre. På samme måte bruker tamburmajoren tamburstokk når han leder korpset. Den tilsvarer forøvrig en dirigents slanke taktstokk.
Bredo Berntsen
Bredo Henrik Berntsen (født 2. september 1877 i Vestre Aker, død 25. desember 1957 i Oslo ) var en norsk arkitekt.
Familie
Bredo Berntsen mistet tidlig foreldrene; moren Amanda f. Johannessen døde av sykdom, og faren Emil Berntsen døde i en jernbaneulykke ved Halden. Han vokste derfor opp hos morfaren Hans Haugerud. Arkitekt Harald Olsen var hans onkel.
Bredo Berntsen giftet seg med Bergljot Schønheyder (1880-1964), som i likhet med ham selv var utdannet arkitekt ved Den kongelige tegneskole (senere SHKS). Ekteparet fikk én datter og tre sønner. En av sønnene var Kaare Berntsen, som startet antikvitetsforretning i Oslo.
Utdannelse
Han var elev hos Wilhelm von Hanno fra han var 15 år gammel frem til han begynte ved Den kongelige tegneskole i 1894, hvor han gikk til år 1900.
Virke
I lengre perioder var han assistent både hos Herman Major Schirmer og hos onkelen Harald Olsen, og han fulgte Schirmer på hans studiereise i Gudbrandsdalen. Da Harald Olsen fikk i oppdrag å tegne Christiania Glasmagasins bygg ved Stortorget i Kristiania, fikk Bredo Berntsen ansvaret for å tegne byggets lysgård.
I 1900 ble han ansatt ved Stadsarkitektens kontor i Christiania hvor han arbeidet i 15 år. I denne perioden tegnet han i det vesentlige skolebygg.
Berntsen hadde egen praksis fra 1915 og ble en nyskaper innen nyttearkitekturen. Lauritsen og Sørensens Tricotagefabrik i Brinken 30b (i dag Kjølberggata 21) i Oslo er fra 1912–13, her ble det benyttet armert betong i trapper og gulv. Kornsiloen på Vippetangen fra samme periode er utført helt i armert betong. Blant mange oppdrag han hadde var Havnelageret som ble reist 1916–20. Den ble tildelt Betongtavlen posthumt i 1965.
Glassamling
Bredo Henrik Berntsen var svært opptatt av gammelt glass, og bygget opp en omfattende samling av antikke drikkeglass, flasker og annet. I 1938 måtte han imidlertid selge hele samlingen. Sønnen Arnstein Berntsen ga i 1962 ut en bok om samlingen på nesten 700 gjenstander, hovedsakelig fra perioden 1745-1880.
Silence (klatrerute)
Silence er en sportsklatrerute i Flatanger i Trøndelag. Den ble førstebesteget av den tsjekkiske klatreren Adam Ondra 3. september 2017, og er regnet som verdens vanskeligste sportsklatrerute og den første klatrerute i verden gradert 9c.
Silence ligger i den bratte hula Hanshelleren, og ble først boltet av Ondra i 2013. Ruta er 45 meter lang, og består av flere vanskelige passasjer: Først rundt 20 meter bratt klatring på relativt store tak, rutegrad 8b, deretter en serie harde sekvenser («crux» på klatrespråket) som Ondra graderte som isolerte buldreproblemer for bedre å presisere vanskelighetsgraden i sin beskrivelse av ruta: 8C, 8B og 7C+, før en lettere avslutning de siste meterne til ankeret. Til sammen mener Ondra at dette blir rutegrad 9c, og dermed en ny toppnotering i klatringens historie.
Ondra øvde på ruta gjennom sju opphold i Flatanger over fire år. De ti flyttene som utgjør det hardeste av de tre cruxene (8C) tok alene fire ukers øving å sette sammen. I tillegg ble en fysioterapeut hyret inn for å sette sammen et spesialtilpasset treningsprogram for de særegne bevegelsene som var nødvendig for å klatre Silence.
Bestigningen av Silence bekrefter Hanshellerens status som en av klippene i verden med størst konsentrasjon av harde klatreruter. De fleste av de vanskeligste rutene er etablert og førstebesteget av Ondra, blant annet Thor's Hammer (9a+), 120 Degrees (9a+), Kangoroo's Limb (9a+), Iron Curtain (9b), Move (9b/+) og Change, verdens første rute gradert 9b+, klatret i 2012, og i sin tid regnet som den (til da) vanskeligste rute i verden.
Ingvar Mæhle
Ingvar Brandvik Mæhle (født 28. oktober 1970 i Bergen) er en norsk historiker og sakprosaforfatter, som er spesialist på antikkens historie og særlig den romerske republikk.
Mæhle har hovedfag (1995) og dr.art.-graden (2004), begge deler i historie fra Universitetet i Bergen. Han arbeider som førsteamanuensis ved Institutt for arkeologi, historie, kultur- og religionsvitenskap, Universitetet i Bergen.
Adrienne Miller
Adrienne Miller (født 12. april 1977) er en canadisk terrengsyklist.
Guangzhou FC
Guangzhou FC er en kinesisk fotbalklubb fra byen Guangzhou. Klubben spiller i Kinesisk superliga som den har vunnet syv år på rad 2011–17 og i 2019, men ikke i 2018. For da ble de nummer to. Så rykka de ned i 2022.
Historie
Klubben ble grunnlagt 1954, og spiller sine hjemmekamper på Tianhe Stadium som har en kapasitet på 58 500 tilskuere.
Grunnet kampfiksing ble de i 2010 flyttet ned en divisjon og solgt til eiendomsgruppen Evergrande som i 2012 solgte 40 % til Alibaba-gruppen. Laget ble fornyet og rykket opp igjen i Kinesisk superliga, som de så vant syv år på rad. I tillegg vant de FA-cupen i 2013 (double) og 2016, samt AFC Champions League (asiatisk mesterliga) i 2013 og 2015. Laget ble nummer fire i VM i fotball for klubblag 2013 og 2015.
Italienske Marcello Lippi var trener 2012–14 og ble årets trener i 2013, samme året som han ble første trener som vant mesterliga på to kontinent. Italieneren Fabio Cannavaro overtok 2014–15, etterfulgt av brasilianeren Luiz Felipe Scolari. Cannavaro var tilbake i 2018.
Da Jackson Martínez gikk til Guangzhou for 400 millioner kroner i februar 2016 var det asiatisk rekord. Høsten 2015 hadde José Paulo Bezerra Maciel Júnior kommet fra Tottenham Hotspur FC. Brasilianeren Robinho var en av Scolaris første signeringer sommeren 2015, men spilte bare ti kamper.
Brasilianeren Paulinho gikk hit sommeren 2015 for 14 millioner euro, men solgte seg til Barcelona FC i 2017, før det i juli 2018 ble kjent at han efter kun ett år ble lånt tilbake til Guangzhou i ett år med opsjon på å kjøpe ham.
Skjånes skole
Skjånes skole er en norsk offentlig grunnskole i Gamvik kommune, Finnmark fylke. Den har 13 elever i 2 skoleklasser, disse er fordelt på klassetrinn fra første til tiende.
Skolen ledes av rektor Poul Gudsø.
Snespurvefjeld
Snespurvefjeld er et fjell i det nordøstlige Grønland nær Kap Bernhoft i den sydlige del av Kronprins Christian Land. Fjellet ble under Mørkefjordekspedisjonen i 1938–39 navngitt etter plectrophenax nivalis, snespurven.
Erlang (enhet)
Erlang (symbol E [1]) er en dimensjonsløs enhet som anvendes i telefoni som et mål på tilbys belastning eller båret belastning på tjenestetilveiebringende elementer slik som telefonkretser eller telefonsvitsjeutstyr. For eksempel, har en enkelt ledning krets kapasitet til å bli brukt i 60 minutter i en time. Hvis hundre seksminutters du mottar samtaler på en gruppe av slike kretser, da forutsatt ingen andre samtaler er plassert for resten av timen, vil den totale trafikken i den timen være seks hundre minutter, eller 10 Erlangs.
New Game Network
New Game Network er en kanadisk nettside som publiserer nyheter, anmeldelser og annet relatert til videospill. Den ble grunnlagt i 2009.
Vilnia
Vilnia (litauisk: Vilnelė) er en elv i Litauen. Kilden er nær bygda Vindži&, 5 km sør for Šumskas, ved den litauisk-hviterussiske grensen. Vilnia er 80 km lang og bekkenet dens dekker 624 km². I Vilnius løper den sammen med elva Neris.
Prajñāvarman
Prajñāvarman (tibetansk: shes rab go cha) var en buddhistisk skribent som levde i det 8. århundre. Han levde i regjeringstiden Pālakongen Gopala I og den tibetanske keiseren Trisong Detsen (742-796), og han kom til Tibet under den sistnevntes beskyttelse. Han var en samtidig med Jinamitra.
LiveJournal
LiveJournal (ofte forkortet LJ) er et virtuelt samfunn, der medlemmer kan blogge og kommentere andres blogger. LiveJournal ble startet opp 18. mars 1999 av Brad Fitzpatrick, fordi han ville holde vennene sine oppdatert på han selv og hva han foretok seg. LiveJournal har i dag (2013) over 10 millioner medlemmer.
MT «Key Fighter»
MT «Key Fighter» (tidligere «Jacobus Broere») er et tankskip bygget i 1989 og som siden 2011 har vært eid av det norske rederiet Sea Tank Chartering i Bergen. Skipet er registrert på Malta og opereres av selskapet Sea Tank Chartering AS.
1. juli 2020 grunnstøtte skipet utenfor Røst i Nordland.
The Masters Tournament 1947
The Masters Tournament 1947 ble arrangert på Augusta National Golf Club i Augusta, Georgia i USA i 1947.
Agustina Maria Apaza
Agustina Maria Apaza (født 2. juli 1979) er en argentinsk terrengsyklist.
Jenny Hill
Jenny Hill (født 20. november 1972) er en australsk judoka.
Hun representerte Australia under Sommer-OL 2000 i Sydney, der hun ble utslått i åttendedelsfinalen.
Marika Mikkola
Marika Mikkola (født 24. august 1971) er en finsk tidligere orienteringsløper. Mikkola er verdensmester i stafett.
Marika Mikkola ble verdensmester i stafett for Finland under VM på hjemmebane i Tammerfors i 2001. I det samme mesterskapet tok hun sølvmedalje på sprintdistansen. Tre år senere, i svenske Västerås i 2004 ble det to nye VM-medaljer på finnen. Hun tok sølv for Finand på stafett og tok bronsemedalje på langdistansen.
Fight the Fight
Fight the Fight (tdl. Oslo Faenskap) er et metalcoreband fra Ammerud i Oslo. Lydbildet er eksperimentelt og har elementer fra sjangre som black metal, hardcore, nu metal og thrash.
Historie
I 2020 ga bandet ut sitt andre studioalbum Deliverance.
Skogfoss skole
Skogfoss skole er en norsk offentlig grunnskole som ligger i Skogfoss i Sør-Varanger kommune, Finnmark fylke. Den har 21 elever i 2 skoleklasser, disse er fordelt på klassetrinn fra første til syvende.
Skolen ledes av rektor Karine Emanuelsen
Sidney Sonnino
Sidney Sonnino (født 11. mars 1847 i Pisa, død 24. november 1922 i Roma) var en italiensk baron, diplomat og politiker. Han var Italias statsminister i to perioder og Italias utenriksminister under fredskonferansen i Paris i 1919. Sonnino og daværende italienske statsminister Orlando kom hjem fra forhandlingene i Paris med dårlige resultater. De hadde blant annet mislyktes i forøket på å beholde Fiume innenfor Italias grenser mot Dalmatia. Orlandos regjering med Sonnino som utenriksminister, gikk deretter av og Sonnino forlot politikken for godt.
Ulrike Kaiser
Ulrike Kaiser (født 10. januar 1978) er en liechtensteinsk judoka.
Hun representerte Liechtenstein under Sommer-OL 2000 i Sydney, der hun ble utslått i åttendedelsfinalen.
Købmagergades Postkontor
Købmagergades Postkontor, tidligere Den Kongelige Postgård, var et posthus i Indre By i København beliggende på Købmagergade 33 mellom Valkendorfsgade og Løvstræde.
Bygningen er opprinnelig tegnet av Philip de Lange for oversekretær i danske kancelli Christian Møinichen. I perioden 1780–1912 var bygningen hovedsete for Post- og Telegrafvæsenet.
Postgården ble fredet i 1918. Fredningen omfatter det gamle palé med tilhørende sidefløy langs Valkendorfsgade.
I 1988 var postkontoret mål for et dramatisk røveri gjennomført av Blekingegadebanden. I juni 2015 ble postkontoret nedlagt, mens et nytt ble åpnet i Pilestræde 58.
Freestyle under Vinter-OL for ungdom 2016 – Halfpipe gutter
Halfpipe for gutter i freestyle under Vinter-OL for ungdom 2016 ble avholdt i Oslo Vinterpark 14. februar 2016.
Birk Irving fra USA vant øvelsen foran Finn Bilous fra New Zealand og Trym Sunde Andreassen fra Norge.
Infratek Elsikkerhet
Infratek Elsikkerhet AS er et nordisk konsern innen bygging, drifting og sikring av kritisk infrastruktur. Konsernet leverer tjenester innen strømforsyning, jernbanesystemer, fjernvarme, belysning og tekniske høysikkerhetsløsninger.
Infratek har til sammen rundt 1700 ansatte i Norge, Sverige og Finland, og omsetning i 2011 på 2,9 milliarder kroner.
I 2017 ble Infratek Elsikkerhet kjøpt opp av Vinci Énergies, og i 2022 endret firmaet navn til Omexeon Elsikkerhet.
Donald Byrd
Donaldson Toussaint L'Ouverture Byrd II (født 9. desember 1932 i Detroit, død 4. februar 2013 i Dover) var en amerikansk jazztrompetist. Han er født i Detroit i Michigan og opptrådte med legenden Lionel Hampton innen han var ferdig på skolen. Etter å ha spilt i et musikkorps mens han tjenestegjorde i flyvåpenet, fikk han en bachelorgrad i musikk fra Wayne State University og en mastergrad fra Manhattan School of Music. Mens han studerte på Manhattan ble han med i Art Blakeys jazzband, som erstatning for Clifford Brown.
Moses Finley
Moses Isaac Finley (født Finkelstein 20. mai 1912 i New York, død 23. juni 1986) var en amerikansk og britisk lærer og professor i antikkens historie. Finley ble adlet i 1979.
Donald Byrd
I 1970-årene gled han over fra sin tidligere base i hard bop mot fusion og rhythm and blues. Sammen med Mizell-brødrene produserte han albumet Black Byrd, som fikk enorm suksess og ble Blue Note Records' mestselgende album. Oppfølgerne Places and Spaces, Steppin' Into Tomorrow og Street Lady ble også bestselgere, og har senere vært en stor kilde for samples for hiphopartister som Us3.
Byrd underviste i musikk ved Rutgers University, Hampton Institute, New York University, Howard University og Oberlin College. I 1974 dannet han The Blackbyrds, en fusion-gruppe bestående av hans beste elever. Gruppen laget flere bestselgere, inkludert «Walking In Rhythm» og «Blackbyrds Theme». Byrd døde den 4. februar 2013 i en alder av 80 år.
Moses Finley
Han ble født i 1912 i New York. Hans foreldre var Nathan Finkelstein og Anna Katzenellenbogen. Rundt 1946 tok han etternavnet Finley. Han fikk sin akademisk utdannelse ved Syracuse University i New York hvor han tok eksamen magna cum laude i psykologi, og senere ved Columbia University. Selv om hans master var i statsrett, var det meste av hans publikasjoner innenfor feltet antikkens historie, særskilt de sosiale og økonomiske aspektene.
Aivars Būris
Aivars Būris (født 14. oktober 1981) er en latvisk terrengsyklist.
Sørvær oppvekstsenter (skole)
Skolen ledes av rektor Gørill H. Alvestad.
Alain Bernard
Alain Bernard (født 1. mai 1983 i Aubagne) er en fransk svømmer som siden 2006 har tilhørt verdenseliten i frisvømming.
Bernard fikk sitt gjennombrudd i kortbane-EM 2007 da han vant gull på 100 m fri. Samme år deltok han på det franske laget som tok bronse på stafett 4 × 100 m fri i langbane-VM.
Under langbane-EM 2008 i Eindhoven tok han gull på såvel 50 meter fri som 10 m fri og noterte samtidig verdensrekord på begge distansene. På 100 m fri slo han Pieter van den Hoogenbands åtte år gamle verdensrekord da han først svømte på 47,60 i semifinalen og senere dagen etter forbedret verdensrekorden ytterligere til 47,50. På 50 m fri slo han i semifinalen australieren Eamon Sullivans én måned gamle verdensrekord da han svømte på 21,50. Imidlertid tok Sullivan tilbake verdensrekorden fire dager senere da han svømte på 21,41.
Bernard deltok i Sommer-OL 2008 hvor han vant gull på 100 m fri. Allerede i semifinalen svømte han på tiden 47,20, som var ny verdensrekord. I den andre semifinalen slo imidlertid Eamon Sullivan hans verdensrekord da han svømte på 47,05. I finalen vant Bernard på tiden 47,21, elleve hundredeler før Sullivan. Bernard svømte også den siste strekningen i stafettkonkurransen på 4 × 100 m fri der Frankrike endte på andreplass, bak USA. Han siste gren i OL var 50 m fri der han gikk til finalen og endte på tredjeplass bak brasilianske César Cielo Filho og franske Amaury Leveaux.
Gaiety Theatre
Gaiety Theatre er et teater i Dublin i Irland. Det åpnet i november 1871 etter kun syv måneders byggetid og har plass til 2000 publikummere, fordelt på tre etasjer. Det spesialiserer seg på operaer og musikkproduksjoner, men har også teater og skuespill på spilleplanen.
Bakgrunn
Bygningen er tegnet av arkitekten Charles J. Phipps og ble åpnet 27. november 1871 etter kun syv måneders byggetid. Ved åpningen var Irlands stattholder, John Spencer, 5. jarl Spencer, til stede. Teateret ble åpnet med en dobbeltforestilling: først komedien She Stoops to Conquer, etterfulgt av en burleskversjon av La Belle Sauvage.
Gaiety ble utbygget etter tegninger av teaterarkitekten Frank Matcham i 1883 og er fremdeles Dublins lengstlevende teater- og operahus.
Patrick Wall og Louis Elliman kjøpte teateret i 1936 og drev det i flere tiår med lokale skuespillere og musikere. De solgte Gaiety i 1965, og frem til 1980-årene ble teateret drevet av Fred O'Donovan og Eamonn Andrews Studios. Siden har teateret skiftet eiere flere ganger, og eies i dag av Denis og Caroline Desmond. Etter år 2000 har også bygningen gjennomgått flere store restaureringsprosjekter.
Teateret er kjent for sine årlige julepantomime-show, en tradisjon som har røtter tilbake til 1874. I 1971 ble også Eurovision Song Contest arrangert her.
Chen Guofu
Chen Guofu eller Chen Kuo-fu (forenklet kinesisk: 陈果夫, tradisjonell kinesisk: 陳果夫, pinyin: Chén Guǒfū; født 5. oktober 1892 i fylket Wuxing – nå i prefekturet Huzhou – i provinsen Zhejiang i Kina, død 25. august 1951 i Taipei), var en kinesisk politiker i Republikken Kina.
Chen Guofu ble med i Tongmenghui i 1911. Han deltok i både revolusjonen mot Qing-dynastiet og «den annewn revolusjon» mot Yuan Shikai. Han gjenopptok sin politiske karriere i 1924, da han ble utnevnt til medlem av partiet Kuomintangs sentrale revisjonsgruppe, og ble leder for organisasjonsavdelingen og president for den sentrale finanskomité. Sammen med sin yngre bror Chen Lifu organiserte han CC-klikken (The Central Club Clique) i Kuomintang. Han var formann for provinsregjeringen for Jiangsu fra 1933 til 1937.
Jørgen Beck
Jørgen Beck (født 13. desember 1914 i Roskilde (Danmark), død 5. oktober 1991 i Danmark) var en dansk skuespiller.
Stanley Holloway
Stanley Holloway (født 1. oktober 1890, død 30. mai 1982) var en britisk skuespiller.
Holloway var offiser (OBE) av Order of the British Empire.
Tsjekkoslovakia under Vinter-OL 1924
Tsjekkoslovakia under Vinter-OL 1924. Tjuesju sportsutøvere fra Tsjekkoslovakia deltok i seks sporter under Vinter-OL 1924 i Chamonix. Tsjekkoslovakia vant ikke noen medaljer.
VERA
VERA (Vision Electronic Recording Apparatus) er et tidlig videobåndformat. Det ble utviklet hos BBC under ingeniør Peter Axons ledelse fra 1952 til 1958. De eneste opptakene av VERA som finnes i dag er på film og er av den originale demonstrasjonen av systemet.
Et videobånd må bevege seg raskt over opptaks- eller avspillingshodet på grunn av de høye frekvensene i signalet. Disse frekvensene er høye nok til at hastigheten må ligge på flere meter per sekund i forhold til 38–75 cm per sekund som er brukt på profesjonelt analogt lydopptaksutstyr. BBC løste dette problemet ved å bruke spoler med en diameter på 52 cm og en båndhastighet på 5,08 meter per sekund. VERA kunne med denne hastigheten spille inn rundt 15 min med svart-hvitt-video i 405-line per båndspole. Båndbredden var på 13 mm og båndet var delt opp i tre parallelle spor, to for video og ett for lyd. Bildet hadde en tendens til å skjelve på grunn av at synkroniseringspulsen ikke ble spilt inn nøyaktig nok.
Da VERA var klart til bruk i 1958 var det allerede blitt gjort avleggs av Ampex' quadruplexsystem. Quadruplex brukte 5,08 cm brede bånd og en hastighet på bare 38,1 cm per sekund. De brukte kvadraturskanning, som er et system der flere hoder snurrer vertikalt rundt på en trommel, for å få båndet til å bevege seg over hodet raskt nok uten at man trenger å kjøre båndet i større hastigheter. Quadruplex-bånd kunne derfor ha rundt en time med opptak.
BBC besluttet å gi opp VERA og de gikk over til å bruke Ampex' system i slutten av 1950-årene.
Per Bjørnar Grande
Per Bjørnar Grande (født 4. august 1959) er en norsk dosent og sakprosa- og romanforfatter, bosatt i Bergen.
Grande har hovedfag i kristendomskunnskap fra Universitetet i Bergen (1988). Han er dosent ved Høgskolen på Vestlandet og har religion og livssyn, særlig religionsfilosofi, som sitt fagfelt. Grande har gitt ut flere bøker, også lærebøker.
Judo under Sommer-OL 2012 – 73 kg menn
Herrenes judo – 73 kg under Sommer-OL 2012 i London fant sted den 30. juli på ExCeL London.
Department of Health and Social Care
Department of Health and Social Care er et departement i den britiske regjeringen med ansvar for helse- og omsorgspolitikk og det offentlige helsevesenet, National Health Service, i England samt enkelte tilsvarende saker som ikke er delegert til selvstyremyndighetene i Skottland, Wales og Nord-Irland.